Data was extracted from:https://www.infomed.co.il/drugs/alirocumab-praluent/

המומחים של
Info
med
מסבירים:
אלירוקומב הוא חומר פעיל ביולוגי, שנמצא בתרופה פראלואנט וניתן בהזרקה מתחת לעור בתדירות של אחת לשבועיים או אחת לארבעה שבועות.
אלירוקומב (פראלואנט) הוא נוגדן חד שבטי ממקור אנושי, הפועל נגד חלבון PCSK9. חלבון PCSK9, שמופרש על ידי תאים של הכבד, מפחית את מספר הקולטנים שדרכם הכבד מפנה את
כולסטרול
LDL, המכונה "הכולסטרול הרע". כך רמות הכולסטרול בדם עולות מעל לטווח התקין. אלירוקומב נקשר לחלבון זה, מעכב את פעילותו וכך מאפשר לקולטנים הזמינים להוריד את רמות הכולסטרול.
יעיל לטיפול ב:
אלירוקומב מיועד לטיפול במבוגרים עם עודף כולסטרול בדם (
היפרכולסטרולמיה
) ראשוני או דיסליפידמיה מעורבת, בשילוב עם דיאטה מותאמת.
בנוסף, מיועד  לטיפול במבוגרים עם רמות כולסטרול גבוהות בדם ועם מחלה קרדיווסקולרית על מנת להפחית את הסיכון הקרדיווסקולרי.
אלירוקומב ניתן בשילוב עם תרופות להורדת כולסטרול ממשפחת הסטטינים או תרופות אחרות להורדת שומנים בדם למטופלים שהמינון המקסימלי הנסבל של התרופות אינו מביא לירידה רצויה ברמות הכולסטרול או כטיפול יחיד במקרה שלא ניתן להשתמש בתרופות אחרות.
חשוב לשים לב:
יש להקפיד על דיאטה מותאמת להורדת רמות עודפות של כולסטרול בזמן הטיפול באלירוקומב.
לפני ההזרקה, יש להוציא את הזריקה מהמקרר מראש כדי שהטמפרטורה שלה תגיע לטמפרטורת החדר.
התרופה אינה מיועדת לבני פחות מ-18 שנים.
אין להשתמש באלירוקומב (Alirocumab) במקרים הבאים:
אם קיימת רגישות לחומר הפעיל עצמו או למרכיבים נוספים שבתרופה.
אלירוקומב אינו מיועד למטופלים מתחת לגיל 18 שנים ואינו מומלץ לנשים בהריון או מניקות.
יש להיוועץ ברופא לפני השימוש באלירוקומב (פראלואנט)  במצבים הבאים:
אם קיימת מחלת כליות או כבד.
צילום: shutterstock
מידע על התרופה
אופן נטילת התרופה
אלירוקומב מגיע בצורת עט/מזרק המוכן לשימוש וניתן בהזרקה תת-עורית. מומלץ לשנות את אתר ההזרקה לסירוגין ולהימנע מהזרקה באזורים בהם העור פגוע או שמזריקים שם תרופה אחרת.
תדירות וזמן נטילה
זריקה פעם בשבועיים או פעם בארבעה שבועות.
טווח המינון
75 מ"ג או 150 מ"ג כל שבועיים או 300 מ"ג פעם ב-4 שבועות. במקרה של הזרקת 300 מ"ג - יש לבצע זריקה אחת של 300 מ"ג, או שתי זריקות של 150 מ"ג במקומות שונים בגוף.
תחילת ההשפעה
אלירוקומב מגיע לריכוז המקסימלי בדם 3-7 ימים לאחר הזרקתו.
משך ההשפעה
אלירוקומב מגיע לריכוז המקסימלי בדם 3-7 ימים לאחר הזרקתו.
מנה שנשכחה
יש להזריק את המנה שנשכחה  מיד כשנזכרים ולאחר מכן להמשיך לפי לוח הזמנים הרגיל של ההזרקות. אין להזריק מנה כפולה.
הפסקת התרופה
אין להפסיק את הטיפול באלירוקומב מבלי להיוועץ ברופא, כיוון שהפסקתה עלולה לגרום לעלייה ברמות הכולסטרול בדם.
מינון עודף
נטילת מינון עודף של אלירוקומב מחייב פנייה לרופא או לרוקח.
אחסון
יש לשמור את המזרקים במקרר (2-8 מעלות צלזיוס). ניתן לשמור את התרופה גם מחוץ למקרר, בטמפרטורת החדר עד 25 מעלות, למשך 30 ימים בלבד כשהיא מוגנת מאור.
אזהרות
תזונה
יש להקפיד על דיאטה מותאמת במהלך הטיפול באלירוקומב.
נהיגה
אין בעיות ידועות.
הריון
השימוש באלירוקומב בהריון אינו מומלץ.
הנקה
אין להשתמש בהנקה
תינוקות וילדים
אינה מיועדת לילדים ומתבגרים מתחת לגיל 18
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי נפוצות של  אלירוקומב כוללות:
תגובה מקומית באתר מתן הזריקה (אדמומית, נפיחות, גרד או כאב); כאבי גרון, נזלת, התעטשות; גרד.
במקרים נדירים תיתכן הופעת
אורטיקריה
(סרפדת) שמתבטאת בבליטות אדומות ומגרדות.
מחלה דמוית שפעת, קשיי נשימה או התנפחות של הפנים, השפתיים, הגרון או הלשון (אנגיואדמה)- בשכיחות שאינה ידועה.
יש להפסיק את השימוש באלירוקומב ולפנות מיד לטיפול רפואי במקרה של:
הופעת תגובה אלרגית חריפה, שיכולה להתבטא בפריחה בעור, נפיחות בפנים, בשפתיים, בגרון או בלשון,
בצקת
, קשיי נשימה.
אקזמה נומולרית - כתמים אדמומיים על העור, לפעמים עם שלפוחיות.
דלקת כלי דם על רקע רגישות יתר - תגובה מיוחדת של רגישות יתר עם סימפטומים כגון שלשולים, המלווים בפריחה או נקודות סגולות על העור.
פרטי תגובה עם תרופות אחרות
שילוב אלירוקומב עם תרופות ממשפחת סטטינים או תרופות אחרות להורדת שומנים בדם מעלים את הרמות של חלבון  PCSK9 (שנגדו פועל אלירוקומב), אך הירידה ברמות הכולסטרול נשמרת אם מזריקים אלירוקומב בתדירות של אחת לשבועיים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא